OBRAZAC ZA JEDNOSTRANI RASKID UGOVORA O KUPOPRODAJI SKLOPLJENOG NA DALJINU
Ime(na) i prezime Kupca: _______________________________________________ 
Adresa/e Kupca: ______________________________________________________
IBAN Kupca: _________________________________________________________

Prima: MERKUR1992, Vinogradska 2, 33405 Pitomača, +385 91 134 77 77, info@mali.andjeo.com.hr

Ja ____________________________________ ovim izjavljujem da jednostrano raskidam Ugovor o prodaji sljedećih roba 
____________________________________________________________________________________________________________________________________________________________________________________________________________
PODACI O NARUDŽBI:
Datum narudžbe: ________________ 
Šifra narudžbe: ______________ 
Datum isporuke: _________________ 
Broj računa: _________________
Potpis potrošača (samo ako se ovaj obrazac ispunjava na papiru), 
Datum: _____________________

Računanje roka za jednostrani raskid ugovora
Ugovor možete jednostrano raskinuti u roku od 14 dana bez navođenja razloga. Da biste mogli ostvariti pravo na jednostrani raskid ovoga Ugovora, morate nas obavijestiti o svojoj odluci o jednostranom raskidu ugovora prije isteka roka i to nedvosmislenom izjavom poslanom poštom, telefaksom ili elektroničkom poštom, u kojoj ćete navesti svoje ime i prezime, adresu, broj telefona, telefaksa ili adresu elektroničke pošte, IBAN, a možete koristiti i priloženi primjer obrasca za jednostrani raskid ugovora. Rok za jednostrani raskid iznosi 14 dana od dana kada je vama ili trećoj osobi koju ste vi odredili, a koja nije prijevoznik, roba koja je predmet ugovora predana u posjed. U slučaju sklapanja ugovora koji se odnosi na više komada robe koji trebaju biti isporučeni odvojeno, odnosno ako je riječ o robi koja se dostavlja u više komada ili više pošiljki, rok za jednostrani raskid iznosi 14 dana od dana kada je vama ili trećoj osobi koju ste vi odredili, a koja nije prijevoznik, predan u posjed zadnji komad ili zadnja pošiljka robe.
Povrat uplaćenog iznosa
Ako jednostrano raskinete ovaj Ugovor, izvršit ćemo povrat novca koji smo od vas primili, uključujući i troškove isporuke (ako je Ugovor raskinut prije slanja paketa Kupcu), bez odgađanja, a najkasnije u roku od 14 dana od dana kada smo zaprimili odluku o jednostranom raskidu ugovora, osim ako ste odabrali drugu vrstu isporuke koja nije najjeftinija vrsta standardnog prijevoza kojeg smo ponudili. Povrat novca bit će izvršen na račun Kupca.
Za robu koju je Kupac zaprimio i odlučio raskinuti Ugovor, povrat novca (umanjen za trošak dostave) će biti realiziran u roku 14 dana od dana kada je roba primljena na adresu Prodavatelja.
Povrat robe
Robu vratite poštom ili osobno na dokaziv način na naše centralno skladište na adresi Vinogradska 2, 33405 Pitomača, najkasnije u roku od 14 dana od dana kada ste nam uputili odluku o jednostranom raskidu ugovora. Smatra se da je Kupac izvršio svoju obvezu povrata na vrijeme, ako prije isteka naprijed navedenog roka, pošalje/dostavi na dokaziv način (preporučeno s pošiljkom ili osobno) robu nama u naše skladište. Povrat robe vrši se uz prethodnu najavu. Napominjemo da paketi koji budu poslani na centralno skladište za čije preuzimanje bude potrebno platiti otkupninu neće biti preuzeti.
Troškovi povrata robe
Troškove povrata robe snosi Kupac osim ako je razlog povrata odgovornost Prodavatelja.
Odgovornost potrošača za umanjenje vrijednosti robe
Sukladno čl.77 st.5 Zakona o zaštiti potrošača kupac je odgovoran za svako umanjenje vrijednosti kupljenog proizvoda koje je rezultat rukovanja kupljenim proizvodom. Prodavatelj utvrđuje uvjete povrata - postotke umanjenja iznosa povrata kupcu uslijed umanjenja vrijednosti proizvoda. Odgovorni ste za svako umanjenje vrijednosti robe koje je rezultat rukovanja robom, osim onog koje je bilo potrebno za utvrđivanje prirode, obilježja i funkcionalnosti robe. Ako je proizvod vraćen neispravan, s većim oštećenjima ili bez dijelova i dokumentacije, te ako se isti ne dostave u naknadnom roku od 8 dana smatra se da Kupac nije ispunio svoju obvezu povrata robe, te Prodavatelj nije dužan izvršiti povrat uplaćenih sredstava.
PREGLED I RUKOVANJE S ROBOM U VEZI PRAVA NA JEDNOSTRANI RASKID UGOVORA
Sukladno zakonu, potrošač je odgovoran za svako umanjenje vrijednosti robe koje je rezultat rukovanja robom, osim onog koje je bilo potrebno za utvrđivanje prirode, obilježja i funkcionalnosti robe. (čl. 84. st.6. Zakona o zaštiti potrošača NN 19/22). Savjetujemo da prilikom utvrđivanja prirode, obilježja i funkcionalnosti pažljivo postupate s proizvodima kako biste izbjegli umanjenje vrijednosti. Spomenuto umanjenje vrijednosti može nastupiti uslijed potrebe popravka koji bi bili potrebni za vraćanje proizvoda u izvorno stanje, troškova čišćenja ili zamjene dijelova na vraćenom proizvodu te ostalih troškova povezanih s vraćanjem proizvoda u pogodno stanje za ponovnu prodaju, uključujući opravdani gubitak prihoda za Merkur1992 prilikom raspolaganja vraćenim proizvodima kao korištenim.
Radi lakšeg razumijevanja koje bi radnje s proizvodom uzrokovale umanjenje vrijednosti proizvoda, savjetujemo da postupanje s proizvodom usporedite s radnjama koje smijete napraviti prilikom kupnje u klasičnoj, fizičkoj trgovini. Kako biste izbjegli umanjenja vrijednosti proizvoda te što jednostavnije iskoristili vaše pravo na jednostrani raskid ugovora savjetujemo da:
	•	Prilikom odabira proizvoda pažljivo proučite opis i specifikaciju proizvoda na stranici proizvoda. Ako niste sigurni u značenje informacija u specifikaciji ili opisu, niste sigurni odgovara li proizvod za neku specifičnu svrhu za koju ga trebate, slobodno nas kontaktirajte kako bismo razjasnili bilo kakvu nejasnoću.
	•	Prilikom zaprimanja paketa pregledajte stanje ambalaže paketa i, u slučaju da primijetite veliko oštećenje, zatražite dostavljača da paket vrati u Mali anđeo. Nemojte zaprimati pakete/proizvode na kojima primijetite veliko oštećenje.
	•	Pažljivo skinete i sačuvate originalnu ambalažu proizvoda uz što manje oštećivanja.
	•	Ne skidate zaštitne folije s proizvoda osim ako je navedeno nužno da bi se isprobala funkcionalnost proizvoda, ali svakako ostavite na proizvodu sve viseće etikete prilikom isprobavanja.
	•	Provjerite funkcionalnost proizvoda na način da na proizvodu ne ostavljate tragove korištenja.
	•	Izbjegavate ogrebotine i ostala estetska i mehanička oštećenja proizvoda.
	•	Prilikom slanja proizvoda dostavnom službom proizvod zapakirate u originalnu ambalažu kako bi se izbjegla oštećenja na proizvodu. Ako se radi o specifičnoj ambalaži (npr. stiropor i folija), potrebno je učvrstiti dijelove ambalaže radi zaštite proizvoda. Dostavne službe na svojim stranicama obično imaju upute za adekvatno pakiranje paketa, pa ovisno o odabiru dostavne službe možete i s njima dodatno provjeriti adekvatnost pakiranja.
	•	Za pojedine skupine proizvoda rukovanje proizvodom nepovratno mijenja stanje proizvoda. 
O opsegu odgovornosti potrošača za umanjenu vrijednost robe odlučivat ćemo u svakom pojedinom slučaju, uzimajući u obzir sve relevantne okolnosti. Procjena stupnja eventualnog umanjenja vrijednosti proizvoda nije moguća prije zaprimanja proizvoda na skladište i pregleda.
Po zaprimanju proizvoda na naše skladište, proizvod će biti pregledan kako bi se utvrdilo stanje vraćenog proizvoda. U slučaju da je proizvod vraćen bez umanjenja vrijednosti proizvoda, u daljnjem rješavanju zahtjeva za povrat robe bez odgađanja ćemo izvršiti povrat uplaćenih novčanih sredstava ili poslati odabrani zamjenski proizvod.
U slučaju da se odlučite za povrat sredstava prilikom korištenja prava na raskid ugovora unutar 14 dana, novčana sredstva koja ste uplatili za vraćeni proizvod ćemo vratiti na način na koji je izvršeno plaćanje i to isključivo nakon primitka vraćene robe. U slučaju plaćanja gotovinom pri preuzimanju, povrat sredstava vršimo na IBAN.
Pregled proizvoda na Merkur1992 skladištu i obrada zahtjeva za raskidom ugovora rješavaju se redoslijedom kako su zaprimljeni, bez odgađanja. U redovnom tijeku procesa svi zaprimljeni proizvodi i pripadni zahtjevi za raskid ugovora uobičajeno se rješavaju (povratom sredstava/zamjenom proizvoda) unutar 14 radna dana od zaprimanja proizvoda na centralno skladište, a svi kupci se redovito obavještavaju o promjenama u obradi zahtjeva, putem maila.
Kupac nema pravo na jednostrani raskid ugovora ako je:
	•	ugovor o uslugama Prodavatelj u potpunosti ispunio, a ispunjenje je započelo uz izričit prethodni pristanak Kupca, te uz njegovu potvrdu da je upoznat s činjenicom da će izgubiti pravo na jednostrani raskid ugovora iz ovoga odsjeka ako usluga bude u potpunosti ispunjena;
	•	predmet ugovora roba ili usluga čija je cijena ovisna o promjenama na financijskom tržištu koje su izvan utjecaja Prodavatelja, a koje se mogu pojaviti za vrijeme trajanja prava Kupca na jednostrani raskid ugovora;
	•	predmet ugovora roba koja je izrađena po specifikaciji Kupca ili koja je jasno prilagođena Kupcu;
	•	predmet ugovora je roba na akciji/posebnom sniženju, za koju je navedeno da nema opcije povrata 
	•	predmet ugovora zapečaćena roba koja zbog zdravstvenih ili higijenskih razloga nije pogodna za vraćanje, ako je bila otpečaćena nakon dostave;
	•	predmet ugovora roba koja je zbog svoje prirode nakon dostave nerazdvojivo pomiješana s drugim stvarima;
	•	predmet ugovora isporuka digitalnog sadržaja koji nije isporučen na tjelesnom mediju ako je ispunjenje ugovora započelo uz izričit prethodni pristanak Kupca te uz njegovu potvrdu da je upoznat s činjenicom da će time izgubiti pravo na jednostrani raskid ugovora.

TRAJANJE UGOVORA
Ugovor koji Kupac sklapa s Prodavateljem jednokratan je ugovor o kupoprodaji proizvoda na daljinu koji je konzumiran isporukom robe te izvršenim plaćanjem od strane kupca, u slučaju da ne bude raskinut. Ove Predugovorne obavijesti sastavni su dio ugovora.